Apple introducerer MacBook Air med M3 chip

Apple er klar med opgraderet MacBook Air med M3 chip, hvor nyhederne blandt andet også er WiFi 6E og understøttelse af op til to eksterne skærme.

Den nye MacBook Air er ifølge Apple op til 60% hurtigere i spil og videoredigering, sammenlignet med M1-modellen.

WiFi 6E og op til 2 eksterne skærme

Ud over M3-chippen, byder den nye MacBook Air også på WiFi 6E, stemmeisolations- og bredspektret mikrofonfunktioner, forbedret stemmeklarhed i lyd- og videoopkald, samt en mere fingeraftryksresistent finish med farven Midnight.

Som noget nyt understøtter Air nu også op til to eksterne skærme, når låget er lukket. Air M3 har desuden også en AV1-decoder, der åbner op for mere effektiv afspilning af video.

MacBook Air med M3 chip understøtter nu op til to eksterne skærme – vel at mærke kun når den er klappet sammen.

Priser og tilgængelighed

Den nye MacBook Air kan forudbestilles nu, med lancering fredag den 8. marts. Den vil fortsat være tilgængelig i farverne Midnight, Starlight, Space Gray og Silver. Startprisen er på 9.999 kroner for 13-tommer modellen. 15-tommer udgaven starter fra 11.999 kroner.

Model | MacBook Air – 13″ | MacBook Air – 13″ | MacBook Air – 15″ | MacBook Air – 15″
Chip | M3 – 8 CPU/8 GPU | M3 – 8 CPU/10 GPU | M3 – 8 CPU/8 GPU | M3 – 8 CPU/10 GPU
RAM/lagerplads | 8 GB/256 GB | 16 GB/256 GB | 8 GB/256 GB | 16 GB/256 GB
Pris | 9.999 kr. | 11.799 kr. | 11.999 kr. | 13.799 kr.

Her et et par udvalgte konfigurationer

Læs også: Samsung Galaxy Z Fold 6 og Galaxy Z Flip 6 lækket på billeder

Apple introducerer MacBook Air med M3 chip