Nye MacBooks med M3 chip kommer i oktober

Vi ser ud til at gå at par travle måneder i møde, hvad angår nyheder fra Apple. September måned byder traditionen tro på nye iPhones og nu tyder det på, at vi også ser en omgang nye MacBooks i oktober med M3 chippen.

Ifølge Bloomberg, vil Apple lancere nye Macbooks med M3 chippen en måneds tid efter de nye iPhones. Hvorvidt det bliver et formelt event, er der dog lidt tvivl om. Det kan efter sigende sagtens gå hen og blive blot en pressemeddelelse. I første omgang er det MacBook Air, MacBook Pro 13″ og Mac Mini der får den nye chip. 14″ og 16″ MacBook Pro-modellerne kommer først senere med M3 Pro og M3 Max.

M3 overhaler M2 Pro

Hvad angår M3 chippens ydeevne, tager vi et godt hop opad, hvis vi ser på tidligere rygter. Ifølge et rygte tidligere på året er M3 angiveligt 12% hurtigere end M2 Pro med 10 kerner, hvad angår single-core og multi-core ydeevne, i benchmarket Geekbench 6. M3 chippen forventes at have 8 kerner ligesom M2, fordelt på 4 højtydende kerner, samt 4 energieffektive kerner. Udover chippens højere ydelse, forventes den også at være mere strømeffektiv end forgængeren, takket være en mere effektiv 3nm-proces.

Apple M3 chip performance estimate in Geekbench 6
Single-core: 3,472
Multi-core: 13,676

Let's see how close I get when the chip actually comes. What are your thoughts and estimates? pic.twitter.com/2sw9tMW1HK
— Vadim Yuryev (@VadimYuryev) March 28, 2023

Læs også: Hyundai N Vision 74 vinder tre designpriser

Nye MacBooks med M3 chip kommer i oktober